Pidä asuntosi sopivan lämpimänä

## Kun lämmityskausi käynnistyy, asunnon lämpötiloihin voi vaikuttaa monin tavoin.

Ilmojen kylmetessä on aika huolehtia asunnon oikeasta lämpötilasta. Tärkeimmät   
perusasiat lämmityspattereiden toiminnasta on hyvä muistaa:

* Käännä patteritermostaatteja pariin kertaan kiinni ja auki lämmityskauden   
  alkaessa sekä muutamia kertoja vuoden aikana, jotta venttiili ei jumitu.
* Tiesitkö, että lämmityspatterin ei kuulu olla lämmin jatkuvasti? Termostaattisella patteriventtiilillä varustetun patterin ei pidä olla lämmin, jos huonelämpötila   
  on yli 23–24 °C.
* Jos lämpöpatterin yläosa tuntuu lämpimältä, patteri toimii oikein. Tällöin   
  patteriin tulevan putken ja siitä lähtevän putken välillä on lämpötilaero.   
  Kesällä lämpötilaeroa ei ole.

Seuraa huonelämpötiloja ja ilmoita taloyhtiön isännöitsijälle, jos lämpötilat ovat liian korkeita tai liian alhaisia. Hanki huonelämpömittari ja sijoita se oleskelualueelle. Asuinhuoneissa sopivat huoneilman lämpötilat ovat 20–22 °C, makuuhuoneessa 18–20 °C. Toimi näin, jos asuntosi lämmityksessä ilmenee ongelmia:

* Jos patterin alaosa on jatkuvasti lämmin ja yläosa kylmä tai jos kuulet patterista lorisevaa ääntä, patterissa on todennäköisesti ilmaa. Kerro isännöitsijälle,   
  että patteri tai lämmitysverkosto on ilmattava.
* Jos huoneessa on kuuma, säädä ensin patteritermostaatti pienemmälle.   
  Älä tuuleta lämpöä ulos!
* Älä peitä termostaattista patteriventtiiliä tai lämpöpatteria huonekaluilla,   
  verhoilla tms. Huoneilman tulee päästä termostaatin ympärille, jotta lämpötilan   
  säätö onnistuisi parhaalla mahdollisella tavalla.
* Jos huonetilaa tarvitsee tuulettaa, käännä tuuletuksen ajaksi patteriventtiili kiinni.
* Säädä pakkasilla raitisilmaventtiilit talviasentoon eli laita ne pienemmälle
* Pidä kylmien tilojen, esimerkiksi parvekkeen, ovet kunnolla suljettuina.

#### Lähde: Motiva

Kysy lisätietoja isännöitsijältä tai taloyhtiösi hallituksesta.

Yhteystiedot:

Nimi, puh. XXXXXX